钦定古今图书集成/历象汇编/庶征典/第025卷 > 《天元玉历》 > 北魏
## 钦定古今图书集成/历象汇编/庶征典/第025卷 > 《天元玉历》 > 北魏

### 太祖天兴四年三月甲子月生齿

按《魏书》本纪不载。　按《天象志》占曰：“有贼臣五年十
一月，容秀胡帅前平原太守刘曜聚众为盗，遣骑诛
之。”

### 太延五年六月甲午朔月见西方

### 太平真君二年六月壬子朔月见西方

### 高宗太安四年六月癸酉朔月生西方

### 显祖皇兴元年十月癸巳月在参蚀

按：以上《本纪》不载。　按《天象志》云云。

### 高祖延兴三年十二月戊午月蚀

按《本纪》不载。　按《天象志》，“蚀在七星，京师不见，统万
镇以闻。”

### 太和二年九月庚申月蚀

按《本纪》不载。　按《天象志》，“阴云开合，月在昴蚀。”
四年二月壬午，月蚀。

按《本纪》。不载。　按《天象志》云云。

六年正月、七月皆月蚀。十一月，月寅见东方。

按《本纪》不载。按《天象志》，“正月辛未，月蚀。七月丁卯，
月蚀。十一月辛亥朔，月寅见东方。京师不见，平州以
闻。”

八年五月丁亥，月在斗，蚀尽。

按《本纪》不载　按《天象志》。占曰：“饥。”十二月。诏以州镇
十五水旱。民饥。遣使者循行。问所疾苦。开仓赈恤。
九年十一月戊寅月蚀。

十二年九月，月蚀尽。

按：以上《本纪》不载。　按《天象志》云云。

十三年二月己丑，月蚀。八月丙戌，月蚀。

按《本纪》不载。　按《天象志》：十三年二月己丑，月在角，
十五分蚀七。八月丙戌，天有微云，月在未蚀。占曰：“有
兵。”十四年四月，地豆于频犯塞，诏征西大将军阳平
王赜击走之。

十五年正月己酉。月在张蚀。十二月辛卯。月蚀尽
按《本纪》。不载　按《天象志》云云。

十六年十二月丁酉，月在柳蚀。

按《本纪》不载。　按《天象志》占曰：“国有大事，兵起。”十七
年八月己丑，车驾发京师南伐，步骑三十馀万。
十七年六月甲午，月在女蚀。

按本纪不载　按《天象志》。占曰：“旱。二十年。以南北州
郡旱。遣侍臣循察。开仓赈恤。”

十八年四月庚申，月在斗蚀。

十九年十月丙午，月在毕蚀。

按：以上《本纪》不载。　按《天象志》云云。

二十二年二月丁卯，月在角蚀。

按《本纪》不载。　按《天象志》占曰：“天子忧。”二十三年四
月，高祖崩。

二十三年二月壬戊，月在轸蚀。

按《本纪》。不载。　按《天象志》云云。

### 世宗景明元年正月丙辰月在翼蚀

按《本纪》不载。　按《天象志》。十五分蚀三。

四年五月丁卯，月蚀。

按《本纪》不载。　按《天象志》，“月在斗，从地下蚀，出十五
分，蚀十二。占曰饥。”正始四年八月，敦煌民饥，开仓赈
恤。

### 正始二年九月癸未月蚀十一月丙子月晕珥有虹有背

按《本纪》不载。　按《天象志》：“月在昴，十五分蚀十。”占曰
“饥。”四年九月，司州民饥，开仓赈恤。十一月丙子，月晕，
东西两珥，内赤外青。东有白虹，长二丈许；西有白虹，
长一匹；北有虹，长一丈馀，外赤内青黄。虹北有背，外
赤内青黄。

三年三月庚辰，月在氐，蚀尽。

按《本纪》。不载。　按《天象志》云云。

### 永平二年正月月蚀

月壬午，月在张蚀。”

按《本纪》。不载。　按《天象志》云云。

### 延昌二年四月己亥月蚀十月丙申月蚀

按《本纪》不载。　按《天象志》，四月己亥，月在箕，从地下
蚀出，还生三分，渐渐而满，占曰“饥。”三年四月，青州民
饥，开仓赈恤。十月丙申，月在参，蚀尽，占曰“军起。”三年
十一月，诏司徒高肇为大将军，率步骑十五万伐蜀。
三年四月癸巳，月蚀。

按《本纪》不载。　按《天象志》：“月在尾，从地下蚀，出十五
分，蚀十四。占曰旱饥。”熙平元年四月，瀛州民饥，开仓
赈恤。

### 肃宗熙平元年八月己酉月蚀

按《本纪》不载。　按《天象志》，“月在奎，十五分蚀八。”占曰：
“有兵。”神龟元年三月，南秦州氐反，遣龙骧将军崔袭
持节喻之。

二年八月癸卯，月在娄，蚀尽。

按《本纪》。不载。　按《天象志》云云。

### 神龟二年十二月庚申月蚀

按《本纪》不载。　按《天象志》。“月在柳。十五分蚀十。”

### 正光元年十二月甲寅月蚀

按《本纪》不载。　按《天象志》占曰：“兵外起。”二年正月，南
秦州氐反，二月诏光禄大夫邴虬讨之。

二年五月丁未，月蚀。十一月己酉，月在井蚀。

按本纪不载　按《天象志》。占曰：“旱饥。”三年六月。帝以
炎旱。减膳撤悬。

### 孝昌元年九月丁巳月蚀

### 庄帝永安二年十月甲子月在参蚀

按：以上《本纪》不载。　按《天象志》云云。

三年五月甲申望前，月蚀于午。

按本纪。不载。　按《天象志》。《洪范传》曰：“天子微弱。大法
失中。不能立功成事。则月蚀望前。”时参朱荣等擅朝
也。

### 前废帝普泰元年正月甲申月蚀尽

### 后废帝中兴元年十一月甲申月晕

二年四月戊寅，月在箕蚀。

### 出帝太昌元年六月癸未月戴珥十月丙子月在参蚀

### 永熙三年三月戊戌月在亢蚀

### 孝静帝天平三年二月丁亥月蚀八月癸未月蚀

### 元象元年六月癸卯月蚀

### 兴和元年十二月甲午月蚀

三年四月壬辰，月蚀。

### 武定元年三月丙午月蚀

七年十一月丁卯，月蚀。

按：以上《本纪》不载。　按《天象志》云云。